اللی آلتینجی درس
سای (6)
غیرمۆعین سایلار:
دیلیمیزده ائله سایلار دا واردیر کى، مۆعین و بللى بیر میقدارى بیلدیرمز، بلکه تام غیرمۆعین بیر میقدارى نظرده جانلاندیرار. بو سایلار "آز، چوخ، بیر قدر، بو قدر، او قدر، فیلان قدر، ... کیمى سؤزلردن عیبارتدیر. غیرمۆعین سایلار "نهقدر" سوالینا جاواب وئرر.
غیرمۆعین سایلارین گؤرهولرى (وظیفه لرى) بونلاردیر:
1. بۆتۆن غیرمۆعین سایلار اشیانین بللى اولمایان بیر میقدارینى بیلدیریر: چوخ دفتر، نه قدر قلم، ...
2. فعلدن قاباق گلنده حرکتین غیر مۆعین میقدارینى بیلدیریر: چوخ سؤیلهیم، آز ایشلهدین، بیرقدر دانیشین.
بو سایلار میقدار ظرفى کیمى ده قبول اولونا بیلر.
3. بو سایلار صیفتلردن قاباق گلدیکده، اونلارین تعیینلیک درجهلرینى آرتیرار و یا اسکیلدر: چوخ یاخشى ایشدیر. بیر قدر پیس اولدو. او قدر گؤزل ایش گؤردو کى، ...
4. بو سایلار "چوخ" سؤزۆنۆن اولینده ایشلهنیب، اونون غیرمۆعین کمیتینى آرتیرار: چوخ-چوخ یازدیق، او قدر چوخ ایشلهدیک،...
5. بو سایلار "آز" سؤزۆنۆن اولینده ایشلهنیب اونلارین غیرمۆعینلیک کمیتینى آزالدیر: چوخ آز اولدو، آز-آز گؤندر، ...
azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab